【露露通】何澤堯「獸」性不減
2024年05月10日 17:45
東網電視
更多新聞短片
現時伍鵬志同呂健威只差5W距離，今期呂廐8駒之中，兩駒打王牌兼用到布文，另一邊廂，伍鵬志仍貫徹冠軍賽馬日記招講嘅盡可能每日派7至8駒上陣。伍廐今季作風都係馬匹健康無問題嘅話跑得都會跑，「無敵精英」固然繼續要攞勤工獎，但今期列陣第4場「活力多多」，今季唔覺唔覺都跑咗16場，當中只得2仗失獎金名次，表現準到痺，若睇完早段場次泥地有得追，此駒繼續跑入前列不足為奇。
第2場三班1650米泥地，「獨角獸」今季大熟，谷草4捷後，方嘉柏上仗毅然安排轉場至田泥，結果喺楊明綸胯下亦展現強勁衝刺爆冷贏馬。不過「獨角獸」幕後向來器重何澤堯，故今仗帥權回配何澤堯亦不無道理，呢組賽事對手非強，此駒挾勇態仍可再爭成績。